Document ID: 31991R1707

Title and Content:
ΚΑΝΟΝΙΣΜΟΣ ( ΕΟΚ ) αριθ . 1707/91 ΤΟΥ ΣΥΜΒΟΥΛΙΟΥ της 13ης Ιουνίου 1991 για τον καθορισμό, για τις σπορές της περιόδου εμπορίας 1991/92, του ποσού της ενισχύσεως στην παραγωγή για ορισμένα σιτηρά ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό ( ΕΟΚ ) αριθ . 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών ( 1 ), όπως τροποποιήθηκε τελευταία από τον κανονισμό (ΕΟΚ ) αριθ . 3577/90 ( 2 ), και ιδίως το άρθρο 10β παράγραφος 3, την πρόταση της Επιτροπής ( 3 ), τη γνώμη του Ευρωπαϊκού Κοινοβουλίου ( 4 ), τη γνώμη της Οικονομικής και Κοινωνικής Επιτροπής ( 5 ), Εκτιμώντας ότι ο στόχος της ενίσχύσεως στην παραγωγή για ορισμένα σιτηρά, που αναφέρεται στο άρθρο 10β του κανονισμού ( ΕΟΚ ) αριθ . 2727/75, είναι να διευκολυνθεί η παραγωγή του φαγόπυρου του εδώδιμου ( μαύρο σιτάρι ), του κεχριού του μακρού ( φαλαρίδα ) και του κεχριού στην Κοινότητα, ως εναλλακτική λύση για την παραγωγή πλεονασματικών σιτηρών - ότι το ποσό της ενισχύσεως πρέπει να βρίσκεται σε επίπεδο που να επιτρέπει την επίτευξη του στόχου αυτού χωρίς να προκαλέσει παραγωγή δυσανάλογη προς τις πραγματικές ανάγκες της κοινοτικής αγοράς - ότι, για το σκοπό αυτό, ενδείκνυται να διατηρηθεί η ενίσχυση στο ίδιο επίπεδο, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1 Η ενίσχυση στην παραγωγή, που αναφέρεται στο άρθρο 10β του κανονισμού ( ΕΟΚ ) αριθ . 2727/75, για το φαγόπυρο το εδώδιμο ( μαύρο σιτάρι ), το κεχρί το μακρό ( φαλαρίδα ) και το κεχρί, που έχουν σπαρθεί κατά την περίοδο εμπορίας 1991/92, καθορίζεται σε 50 Ecu ανά εκτάριο . Άρθρο 2 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Εφαρμόζεται από την 1η Ιουλίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Λουξεμβούργο, 13 Ιουνίου 1991 .

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2477
5360
2443

EuroVoc IDs (Expanded): 2477
5360
2443

Dataset Source: meu

Split: train